Juhar Mahiruddin

Tun Datuk Seri Panglima Haji Juhar bin Datuk Haji Mahiruddin (lahir 5 November 1953) ialah ahli politik Malaysia yang berkhidmat sebagai Yang di-Pertua Negeri Sabah ke-10 dari 2011 hingga 2024. Beliau berkelulusan Ijazah Sarjanamuda Undang-undang dari Universiti Wolverhampton, England. Beliau juga merupakan Speaker Dewan Undangan Negeri Sabah ke-7 dan Timbalan Yang DiPertua Dewan Rakyat ke-11. Beliau adalah antara pengasas UMNO negeri Sabah.

Biografi
Juhar Mahiruddin dilahirkan di Pulau Tambisan, Lahad Datu di Sabah pada tahun 1953 kepada keluarga politik. Bapanya, Mahiruddin Husin adalah ahli Pertubuhan Kebangsaan Sabah Bersatu (USNO).

Beliau menerima ijazah Sarjana Muda Undang-Undang dari Universiti Wolverhampton pada tahun 1977 dan telah dipanggil ke Bar di Lincoln's Inn pada tahun 1980. Beliau berkhidmat sebagai hakim kelas pertama dari 1981 hingga 1982 dan menjalani latihan swasta dari 1982 hingga 1985.

 Kerjaya 
Beliau memulakan kerjaya dalam Perkhidmatan Perundangan dan Kehakiman sebagai majistret dan kemudiannya sebagai seorang peguam.

Pada tahun 1986, beliau dilantik sebagai Setiausaha Politik di Jabatan Ketua Menteri sehingga tahun 1989 sebelum dilantik sebagai Timbalan Yang DiPertua Dewan Rakyat pada tahun 1990. Pada tahun yang sama, beliau menyandang kerusi Ahli Parlimen Kinabatangan selama dua penggal sehingga tahun 1999 sebelum dilantik sebagai Yang DiPertua DUN Sabah pada 5 Disember 2002.

 Perlantikan sebagai Yang DiPertua Negeri Sabah 
Pada 22 Disember 2010, beliau telah ditabalkan sebagai Tuan Yang Terutama Yang Di-Pertua Negeri Sabah ke-10 oleh Yang DiPertuan Agong, Tuanku Mizan Zainal Abidin mulai 1 Januari 2011. Majlis itu disaksikan oleh beberapa pemimpin kerajaan persekutuan dan negeri.

Berikutan perlantikan beliau sebagai Yang DiPertua Negeri Sabah yang baru, beliau bersara sebagai Yang DiPertua DUN Sabah 31 Disember ini setelah menjawat jawatan tersebut selama 8 tahun. Penasihat Sains dan Teknologi kepada Ketua Menteri Sabah,  Datuk Seri Panglima Salleh Tun Said yang pernah menjadi Ketua Menteri Sabah suatu ketika dulu kini menggantikan Datuk Seri Juhar dalam DUN Sabah.

 Anugerah yang diterima 
Tuan Yang Terutama Datuk Seri Panglima Juhar Mahiruddin secara automatiknya dianugerahkan darjah Yang Mulia Seri Panglima Darjah Kinabalu (SPDK), membawa gelaran Datuk Seri Panglima, setelah dilantik sebagai Yang di-Pertua Negeri Sabah. Sebelum ini, beliau pernah dianugerahkan darjah Panglima Gemilang Darjah Kinabalu (PGDK), membawa gelaran Datuk.

 Keluarga 
Beliau telah mendirikan rumahtangga dengan Yang Amat Berbahagia Toh Puan Datin Seri Panglima Norlidah binti Datuk RM Jasni dan telah dikuniakan empat cahaya mata.

Rujukan

Kategori:Yang di-Pertua Negeri Sabah
Kategori:Kelahiran 1953
Kategori:Orang hidup
Kategori:Orang dari Sabah
Kategori:Ahli politik Malaysia berketurunan Kadazandusun
Kategori:Orang Suluk
Kategori:Muslim Malaysia
Kategori:Anggota Pertubuhan Kebangsaan Melayu Bersatu
Kategori:Peguam Malaysia
Kategori:Yang di-Pertua Dewan Undangan Negeri Sabah
Kategori:Ahli Dewan Rakyat, Parlimen Malaysia ke-8
Kategori:Ahli Dewan Rakyat, Parlimen Malaysia ke-9
Kategori:Penerima Seri Maharaja Mangku Negara
Kategori:Penerima Darjah Seri Utama Mahkota Wilayah
Kategori:Canselor Universiti Malaysia Sabah